Familierettens dom stadfæstes, således at mor tillægges forældremyndigheden alene, og der fastsættes for tiden ikke samvær med far
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

ØSTRE LANDSRET
DOM

afsagt den 28. marts 2022

Sagen er behandlet for lukkede døre.

Sag BS-49705/2021-OLR
(21. afdeling)

Far
(advokat Mie Sønder Koch)

mod

Mor
(beskikket advokat Pernille Mary Marie Lauritsen)

Familieretten i Roskilde har den 17. december 2021 afsagt dom i 1. instans (sag
BS-14340/2021-ROS).

Landsdommerne Tine Vuust, Kåre Mønsted og Marya Akhtar (kst.) har deltaget
i ankesagens afgørelse.

Påstande
Appellanten, Far, har gentaget sine påstand for familieretten om, at der
fastsættes 10 overvågede samvær med Barn, Født 2019, i Familieretshuset.
Samværene skal gennemføres snarest muligt og have en varighed på op til 1½
time og afvikles efter Familieretshusets nær-mere bestemmelse.

Far har endvidere nedlagt påstand om frifindelse for påstan-den om ophævelse
af den fælles forældremyndighed, således at parterne fortsat har fælles
forældremyndighed over Barn.



2

Indstævnte, Mor, har påstået dommen stadfæstet.

Mor har fri proces under anken.

Supplerende sagsfremstilling
Midt- og Vestsjællands Politi har i mail af 2. marts 2022 på forespørgsel med-
delt, at der fra anklagemyndigheden er tilgået ønske om yderligere efterforsk-
ning i form af genafhøringer, og at sagen beror herpå.

Forklaringer
Parterne har afgivet supplerende forklaring.

Far har forklaret blandt andet, at han nu bor sammen med sin nye hustru, der
snart er færdig som Stilling. De blev Udeladt pga. personfølsomme oplysninger
gift for ca. 6 måneder siden. De bor sammen med hans lillebror i den lejlighed,
som han tid-ligere boede sammen med Mor i. Han arbejder stadig på fuld tid i
Arbejdsplads i By 2. Mor og han ønskede begge at blive gift hurtigt også af
religiøse grun-de. Han tror stadig, at det var hans mor, der drev Mor til vanvid,
og fik hende til at forlade ham. Han blev afhørt af politiet primo december 2021,
men han har ikke hørt noget fra politiet siden. Han afviser alle Mors
beskyldninger. Han har hørt fra Mors eksmand, at Mor også har beskyldt ham
for alt muligt. Han har fortsat ikke set Barn. Han tror trods alt, at han kan
samarbejde med Mor om Barns forhold.

Mor har forklaret blandt andet, at hun nu studerer og har job. Hun bor ikke
længere på krisecenter, men for sig selv tæt på sin far og hans familie efter at
have gennemført et udslusningsforløb. Hendes forældre blev skilt for ca. 1 år
siden. Hun er ikke gift i dag, men hun har været Udeladt pga. personfølsomme
oplysninger gift med en mand, efter at hun forlod Far. Hun vidste ikke, at
pågældende sendte billeder til Far. Hun har været i psykologbehandling, og hun
kan nu godt håndtere at se Far og at være i samme rum som ham. Hun var
nødsaget til både at hol-de kommunen og Far hen, mens sagen blev behandlet i
kommunen. Hun skal til afhøring igen hos politiet i april 2022 vedrørende
voldtægtsforholdet. Vedrørende de øvrige forhold har hun fået oplyst, at der vil
komme en straf-fesag. Både hendes forældre og søster er blevet truet af Far, der
også har truet andre, der har hjulpet hende. Der er ikke noget igangværende
forløb i kommunen. Barn har det nu rigtig fint. Hun går i institution, og hun
udvikler sig meget hele tiden. Hun ønsker at få en afslutning, hvor hun sammen
med Barn kan leve i fred. Hun tror, at det vil være svært at samarbejde med Far
om Barn med de trusler og den utryghed, der har været, og med det syn Far og
hans familie har på pigebørn.



3

Landsrettens begrundelse og resultat
Det er fortsat uafklaret, om der vil blive rejst tiltale mod Far vedrørende de af
Mor indgivne anmeldelser.

Landsretten tiltræder på denne baggrund af de af familieretten anførte grunde, at
det vil være bedst for Barn, at den fælles forældremyndighed ophæves og
tillægges Mor alene, og at der for tiden ikke fastsættes samvær mellem Barn og
Far.

Landsretten stadfæster derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part
eller til statskassen.